بنام خدا
شورایه گورا
گوره سن نیلییه جک لر بیزیچون جامعه ده ٬
بئله های هوی دی ٬بتر" غوغادی شورایه گورا
آج پیشیک لر نئچه گون قارنینا دونبک چالاجاق
پایلاییر لار کوچه ده حالوادی شورایه گورا
زولفعلی قول وئریب شورا چیخا کندیمیزه
اینگین ساتدی الین قاوزادی شورایه گورا
آدی عین الله دا اولسا ائلیه ر دوختور علی!
باسما مدرک (باکی) دان جورلادی شورایه گورا
شورانین فرقینی بیلمیر بو یازیق شوربا ایلن
ایندی علم اهلی اولوب ٬باننادی شورایه گورا
فتعلی سیفعلی تاپدیق قولعلی دورما یئری
پاس باسان کوهنه ساواد یولدادی شورایه گورا
قاچاقاش توشدی هامی گئتدی آدین ثبت ائلدی
کشتی گیر وزنه ووران قالمادی شورایه گورا
درناغین نان داری چخمازدی او کس لر تانیرام
نچه میلییون تومنی شوللادی شورایه گورا
بیری ساقال منه توتدی بیری ده چکدی بوغاز
رای دن اوتری دیلی نی سالا دی شورایه گورا
چول بورونموش اولاغین ساتدی بّتر چیخدی گونه
هم یّهر آلدی آتین ناللادی شورایه گورا
بیریده کندیده ساتدی تک دامازدیق اینئگین
شرکت ائتسین بالاسی آغلادی شورایه گورا
دونئنه جک تانیمازدی منی واللاه بو گئده
اما ایندی بویوما اوخشادی شورایه گورا
بئچه کسمزدی بو کی من تانیاردیم اما
دونن آخشام اوکوزی قانلادی شورایه گورا
زیغ مئمی تاخدا قولام شور قولعلی خیر خیر علی
هر بیری زولفعلی نی دانلادی شورایه گورا
ایکی اللی باشینا سالدی قاپاز چئخمادی چون
آجیغین نان ٬ پاپاغین ٬توللادی شورایه گورا
پولونو خشله دی شارژ آلدی او هی تلگیراما
چیخمادی اعتراضین یوللادی شورایه گورا
منه نه وئرمه دیلر رای ٬چیخاسان زولفعلی خان
کلله مه باشماقینی" زوللادی شورایه گورا
آی جماعت ییغشون شورانی تحریم ائده گون
بش نفر شهریمزی پ.....لادی شورایه گورا
خارابا شهریدی آنجاخ نه دئییم شهریمدن
کی آدام بایقوش اولوب بانلادی شورایه گورا
نئچه ایلدیرکی جناب هئچ منه وئرمزدی سالام
گلیب الان نئجه گور یانلادی شورایه گورا
میللتی تاس تکی میداندا آتیللار اویونا
هم ششی هم بشی بازنده دی شورایه گور
شوهرتیم پیس دی دئییشدیم؛ اّشیدون راضی اولون
ایسته ییرسیز دئییشیم؛ من آدی شورایه گورا
سن نه دئیسن خبرون یوخدو، خبردن دییه سن
بعضی لر وردی طلاق، آروادی شورایه گورا
ایستیرسدن دانیشاندا ،کیریخب دی قولعلی
رای یئرینده دئدی وئردون، زادی شورایه گورا
سف قولی دم قولی یورغان سیرییان کاتدا شولو
هاممی اوز دایچاسینی، چولادی شورایه گورا
بیری داعش تکی ،ساققال اوزادیب ساللادی شال
بیریده ساققالینی، دازلادی شورایه گورا
بیری تبریز بیری تهراننان اولوب ائل دلی سی
هر گءجه تلگیرامی ایزلدی شورایه گورا
چوخلاری تازه بیلیب بیله سواردی وطنی
خام خیال نقشه یه ناب اوینادی شورایه گورا
شورا تحمیلی اوغرولوقدو بویوک اوغرولارا
حکمت عشق اهلینی چوخ دانلادی شورایه گورا
طنز محمد علی حکمتی
اول اسفند ماه ۹۵
95//12//1
urd_Arab pes_Arab azb_Arab prs_Arab azb_Arab azb_Arab azb_Arab prs_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab pes_Arab prs_Arab azb_Arab pes_Arab azb_Arab pes_Arab pes_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab pes_Arab azb_Arab azb_Arab ckb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab pes_Arab pes_Arab pes_Arab unk